TWPC ส่งมอบข้าวกล่อง “ทีมแพทย์” สู้ภัยโควิด-19
TWPC มอบอาหารบุคลากรทางการแพทย์ในโรงพยาบาล - โรงพยาบาลสนาม และชุมชน เป็นกำลังใจสู้ภัยโควิด-19
19 ส.ค. 2564

บริษัท ไทยวา จำกัด (มหาชน) หรือ TWPC ร่วมกับกลุ่มโรงแรมบันยันทรี กรุงเทพฯ เป็นส่วนหนึ่งในการส่งความห่วงใย ให้แก่โรงพยาบาลและบุคลากรทางการแพทย์ ในการปฏิบัติงานในสถานการณ์สู้โรคโควิด-19 และผู้ด้วยโอกาสในชุมชนแออัด จัดส่งอาหารให้กับบุคลากรทางการแพทย์ในโรงพยาบาล โรงพยาบาลสนาม และชุมชน ได้แก่ โรงพยาบาลจุฬาลงกรณ์ สภากาชาดไทย, โรงพยาบาลตากสิน ,โรงพยาบาลกลาง , โรงพยาบาลเลิศสิน, โรงพยาบาลเจริญกรุงประชารักษ์, โรงพยาบาลตำรวจ, โรงพยาบาลวชิรพยาบล, โรงพยาบาลเวชศาสตร์เขตร้อน, โรงพยาบาลรัชพิพัฒน์ ,ชุมชนคลองเตย ,หมู่บ้านสวนพลู และ ศูนย์ฉีดวัคซีน สถานีกลางบางซื่อ  ซึ่งกิจกรรมดังกล่าวจัดขึ้นตั้งแต่เดือนกรกฎาคม และจะจัดต่อเนื่องไปจนถึงสิ้นเดือนสิงหาคม 2564